TTB คว้ารางวัล BEST CEO เวที “IAA Awards 2021” 2 ปีซ้อน
TTB ได้รับรางวัล BEST CEO ปี 64 กลุ่มธุรกิจการเงิน ในงาน “IAA Awards for Listed Companies 2021” เป็นปีที่ 2 ติดต่อกัน เดินหน้าสู่ธนาคารที่เป็นผู้นำด้านการสร้างชีวิตทางการเงินที่ดีขึ้น
TTB ได้รับรางวัล BEST CEO ปี 64 กลุ่มธุรกิจการเงิน ในงาน “IAA Awards for Listed Companies 2021” เป็นปีที่ 2 ติดต่อกัน เดินหน้าสู่ธนาคารที่เป็นผู้นำด้านการสร้างชีวิตทางการเงินที่ดีขึ้น
19 ก.ค. 2565

นายปิติ ตัณฑเกษม ประธานเจ้าหน้าที่บริหาร ธนาคารทหารไทยธนชาต จำกัด (มหาชน) หรือ TTB หรือ ทีเอ็มบีธนชาต รับมอบรางวัล BEST CEO ประจำปี 2564 กลุ่มธุรกิจการเงิน ในงาน “IAA Awards for Listed Companies 2021” เป็นปีที่ 2 ติดต่อกัน จากการโหวตของนักวิเคราะห์และผู้จัดการกองทุนตามหลักเกณฑ์ และแนวทางของสมาคมนักวิเคราะห์การลงทุน อาทิ วิสัยทัศน์ ความรู้ ความสามารถในการบริหารงานดีเด่น มีจรรยาบรรณและบรรษัทภิบาลในการดำเนินธุรกิจ ซึ่งทีเอ็มบีธนชาตมีพันธกิจหลักในการขับเคลื่อนธุรกิจ ภายใต้แนวคิด “The Bank of Financial Well-being”
ทั้งนี้ เพื่อเดินหน้าสู่การเป็นธนาคารที่เป็นผู้นำด้านการสร้างชีวิตทางการเงินที่ดีขึ้นให้กับคนไทยทั้งในวันนี้ และอนาคต โดยได้รับเกียรติจาก นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานมอบรางวัล พร้อมด้วย นายไพบูลย์ นลินทรางกูร นายกสมาคมนักวิเคราะห์การลงทุน เมื่อเร็ว ๆ นี้
 